Определение на Съда (пети състав) от 11 юни 2009 г. — Leche Celta/СХВП
(Дело C‑300/08 P)
„Обжалване — Марка на Общността — Регламент (ЕО) № 40/94 — Член 8, параграф 1, буква б) — Словна и фигуративна смесена марка „Celia“ — Относителни основания за отказ за регистрация — Сходство между марката, чиято регистрация се иска, и по-ранна марка — Марка, отнасяща се до идентични стоки — Вероятност от объркване — Явно недопустима жалба“
Обжалване — Правни основания — Неправилна преценка на фактитe и доказателствата — Недопустимост — Контрол на Съда върху преценката на фактитe и доказателствата — Изключване, освен в случай на изопачаване на доказателствата (член 225, параграф 1 ЕО; член 58, първа алинея от Статута на Съда) (вж. точка 35)
Предмет
Жалба срещу Решение на Първоинстанционния съд (трети състав) от 23 април 2008 г. по дело Leche Celta/СХВП (T‑35/07), с което Първоинстанционният съд отхвърля жалбата на жалбоподателя срещу решението на четвърти апелативен състав на СХВП от 5 декември 2006 г. относно процедура по възражение между Leche Celta SL и Celia SA — Нарушение на член 8, параграф 1, буква б) от Регламент (ЕО) № 40/94 на Съвета от 20 декември 1993 година относно марката на Общността (ОВ L 11, стр. 1; Специално издание на български език, 2007 г., глава 17, том 1, стр. 146) — Относителни основания за отказ за регистрация на марка — Вероятност от объркване, свързана със заявка за регистрация на марка, която е сходна с по-ранна марка за идентични стоки — Сравнение между знаци във визуално, фонетично и концептуално отношение
Диспозитив
1)
Отхвърля жалбата.
2)
Осъжда Leche Celta SL да заплати съдебните разноски.